เก็บ 2 หุ้นโรงกลั่น!รับค่าการกลั่นฟื้นตัว ชูกำไรโต-ปันผลดีแถมราคาถูก
เก็บ 2 หุ้นโรงกลั่น!รับค่าการกลั่นฟื้นตัว ชูกำไรโต-ปันผลดีแถมราคาถูก
12 ก.ค. 2561

บล.ฟินันเซีย ไซรัส ระบุในบทวิเคราะห์วันนี้(12 ก.ค.)ว่า ค่าการกลั่นขึ้นแรงจากจุดต่ำสุดในสัปดาห์ที่ผ่านมา โดยปรับขึ้นมาอยู่ที่ US$5.28/บาร์เรล +32% W-W จากสัปดาห์ที่แล้วที่ US$4/บาร์เรล เป็นไปตามฤดูกาลในทุกๆปี ที่ค่าการกลั่นจะปรับตัวลดลงช่วงปลายไตรมาส2/61 ต่อเนื่องถึงไตรมาส3/61
เนื่องจากการเร่งกลั่นของโรงกลั่นโดยเฉพาะในทวีปอเมริกา เพื่อสะสมวัตถุดิบคงคลังก่อนเข้าสู่ช่วงฤดูมรสุมและการปิดซ่อมบำรุงปลายไตรมาส3/61 ที่จะทำให้ Supply บางส่วนหายไป ค่าการกลั่นในระยะนี้อาจยังผันผวนก่อนจะเข้าสู่ขาขึ้นจริงจังในช่วงปลายไตรมาส3/61 แต่ราคาหุ้นกลุ่มโรงกลั่นปีนี้ปรับลงเฉลี่ย 35% จนต่ำกว่าราคาพื้นฐานทุกตัว
คำแนะนำจึงเป็นซื้อทุกตัวแต่หุ้นที่ชอบเพราะกำไรโตสูงกว่ากลุ่ม ปันผลดีกว่ากลุ่ม และ PE ถูก คือ PTTGC (PE 7.3 เท่า, Yield 6.8%, ราคาเป้าหมาย 115 บาท) IRPC (PE 8.9 เท่า, Yield 5.7%,ราคาเป้าหมาย 9 บาท)